Atlantas "Thrashers"

Atlantas "Thrashers" () bija profesionāls ASV hokeja klubs, kas bija bāzēts Atlantā, Džordžijas štatā, ASV. Klubs spēlēja Nacionālās hokeja līgas Austrumu konferences Dienvidaustrumu divīzijā. Tas tika dibināts 1999. gadā un kopš dibināšanas brīža spēlēja NHL.

Savas pastāvēšanas vēsturē "Thrashers" ne reizi nav uzvarējis NHL, tāpat ne reizi nav kļuvis par konferences uzvarētāju un 1 reizi ir kļuvis divīzijas čempionu. Mājas spēles komanda aizvadīja Philips Arena hallē.

2011. gada maijā "Thrashers" tika pārdots Kanādas uzņēmumam. Sākot ar 2011.—2012. gada sezonu, klubs atrodas Kanādas pilsētā Vinipegā.

 Sasniegumi 
 Stenlija kauss: 0
 Konferences čempioni: 0
 Divīzijas čempioni: 1
 2006–07

 Spēlētāji 
Komandā savulaik spēlējuši tādi spēlētāji kā Rejs Feraro, Denijs Hītlijs, Marians Hosa un Skots Melanbijs. No 1999. līdz 2001. gadam (2 sezonas) komandā spēlēja latviešu uzbrucējs Herberts Vasiļjevs.

 Atlantas "Thrashers" spēlētāju rekordi 
 Visvairāk gūto vārtu sezonā: Iļja Kovaļčuks, 52 (2005—06), (2007—08)
 Visvairāk rezultatīvo piespēļu sezonā: Marks Savārs, 69 (2005—06)
 Visvairāk gūto punktu sezonā: Marians Hosa, 100 (2006—07)
 Visvairāk soda minūšu sezonā: Džefs Odžers, 226 (2000—01)
 Visvairāk gūto punktu sezonā, starp aizsargiem: Tobiass Enstroms, 50 (2009—10)
 Visvairāk gūto punktu sezonā, starp debitantiem: Denijs Hītlijs, 67 (2001—02)

 Visu sezonu rezultāti 
Piezīmes: S-spēles, U-uzvaras, Z-zaudējumi, N-neizšķirti, ZP-zaudējumi pagarinājumā, P-punkti, IsV-iesistie vārti, IlV-ielaistie vārti, SM-soda minūtes, RS-regulārās sezonas rezultāts

 Sezona  S  U  Z  N  ZP  P  IsV  IlV  SM  RS  Izslēgšanas kārta 1999-00  82  14  57  7 4 39  170  313  1422  5. dienvidaustrumu divīzijā  neiekļuva 2000-01  82  23  45  12 2 60  211  289  1500  4. dienvidaustrumu divīzijā  neiekļuva 2001-02  82  19  47  11 5 54  187  288  1290  5. dienvidaustrumu divīzijā  neiekļuva 2002-03  82  31  39  7 5 74  226  284  1253  3. dienvidaustrumu divīzijā  neiekļuva 2003-04  82  33  37  8 4 78  214  243  1505  2. dienvidaustrumu divīzijā  neiekļuva 2004-051  —  —  —  —  —  —  —  —  —  —  — 2005-06  82  41  33  — 8 90  281  275  1318  3. dienvidaustrumu divīzijā  neiekļuva 2006-07  82  43  28  - 11 97  246  245   1. dienvidaustrumu divīzijā  zaudējums konferences ceturtdaļfinālā 2007–08  82  34  40  -  8  76  216  272  1077  4. dienvidaustrumu divīzijā  neiekļuva 2008–09  82  35  41  -  6  76  257  280  1244  4. dienvidaustrumu divīzijā  neiekļuva 2009–10  82  35  34  -  13  83  234  256  1053  2. dienvidaustrumu divīzijā  neiekļuva

1 2004-05 NHL lokauta dēļ nenotika sezona.

 Atsauces 

 Ārējās saites 

 Kluba oficiālā mājaslapa  
 Kluba oficiālā mājaslapa 
 Hockey-Reference profils